מוזיאון טרנר לאמנות עכשווית

מוזיאון טרנר לאמנות עכשווית, או טרנר קונטמפוררי (באנגלית: Turner Contemporary) היא גלריית אמנות במרגייט, קנט, אנגליה, שנועדה לשמש כמרחב לאמנות עכשווית. שמה מנציח את הקשר של העיירה עם צייר הנודע ויליאם טרנר, שלמד שם וביקר בה לאורך כל חייו. המוזיאון אינו מחזיק ביצירות של האמן אך מציג אותן בתערוכות זמניות. היסטוריה בשנת 2011 הוכרזה תחרות אדריכלים לתכנון המוזיאון, בה זכו משרד האדריכלים הנורווגי סנופטה, אך הבנייה לא יצאה לפועל. ב-2006 תוכנן המבנה מחדש על ידי דייוויד צ'יפרפילד, הבנייה החלה בשנת 2008 והמוזיאון נחנך ב-16 באפריל 2011, עם תערוכה מאת טרייסי אמין. בסוף השבוע הראשון לפתיחתה ביקרו בה 14,000 איש ו-500,000 בשנה הראשונה שלה. עד אוגוסט 2013 ביקרו בגלריה מיליון איש. המבנה בן שלוש קומות ובגובה עשרים מטרים מורכב משישה נפחים עם גגות משופעים הפונים צפונה לכיוון הים ומספקים תאורה טבעית באמצעות חלונות תקרה. קירות המסך עשויים זכוכית חלבית, כמו שאר החומרים במבנה, הם הותאמו לעמוד בתנאי מזג האוויר, הלחות, והקורוזיה האופיינים לחוף. בשנת 2018 הציע צ'יפרפילד לתכנן פרו בונו מלון ייחודי בצמוד למוזיאון על מנת לסייע בהתפתחות העיר. ב-20 בפברואר 2020 הפך המוזיאון לבניין העכשווי הראשון שהופיע על שטר של בנק אנגליה. המלכה אליזבת השנייה ביקרה במוזיאון ב-11 בנובמבר 2011. קישורים חיצוניים אתר האינטרנט הרשמי של מוזיאון טרנר לאמנות עכשווית מוזיאון טרנר לאמנות עכשווית, ברשת החברתית פייסבוק מוזיאון טרנר לאמנות עכשווית, ברשת החברתית X (טוויטר) מוזיאון טרנר לאמנות עכשווית, ברשת החברתית טיקטוק מוזיאון טרנר לאמנות עכשווית, ברשת החברתית LinkedIn מוזיאון טרנר לאמנות עכשווית, סרטונים בערוץ היוטיוב הערות שוליים